
JB). ce urcați pe munţi? » îl întreba un 
reporter pe celebrul Mallory aflat în drum 
către piscul Everest (Ciomolungma) din 
Himalaia. Răspunsul a fost pe măsura 
celebrității  dobindite: «Pentru că 
există!» Muntele e pentru el măsura 
energiei, a voinței de a lupta, iar replica, 
plătită de altfel cu eforturi supraomeneşti, 
atinge sublimul. Dar Mallory este un 
« profesionist al muntelui »; răspunsul 
nostru, de simpli turişti, nu are impli- 
caţii atît de eroice: « pentru că ne place, 
pur şi simplu, pentru fantezia inepui- 
zabilă a peisajului, pentru grandoarea, 
poezia, liniştea sau tumultul lor ». 

În această carte vie a naturii, cum 
spunea cineva, născută din telurice con- 
vulsii, fiecare citeşte, la bunul său plac; 
şi sînt pagini pentru toate gusturile. 

Cartea noastră vă oferă doar o excursie 
imaginară în Carpaţii româneşti, pentru 


Munţii Bucegi, sub zăpadă 


D 


a-i reaminti celor care îi cunosc, pentru 
a-i prezenta celorlalţi, turiştilor viitori. . . 

Pe harta lumii munţii noştri nu ocupă 
un loc prea mare, dar pe teritoriul 
Europei ei înseamnă mai mult de jumă- 
tate din lanţul Carpaţilor ce începe pe 
malul Dunării, la Viena, şi se sfirşeşte 
tot în preajma marelui fluviu, dincolo 
de Porţile de Fier. În întregime, Carpaţii 


măsoară cca 1600 km., fiind astfel cei 
mai întinşi din Europa (Alpii măsoată 


1200 km). Munţi cu înălțimi mijlocii, 
Carpaţii nu intră în competiţia superla- 
tivelor. Faptul acesta nu este însă motiv 
de mîhnire. Pentru a compensa lipsa 
dimensiunilor gigantice, peste Carpaţii 
noştri natura a revărsat alte daruri. 

Deşi frați buni cu Alpii şi cu Himalaia 
uriaşi de peste opt mii de metri, 
alcătuind împreună un lanț ce se înalță 
din apele Oceanului Atlantic pentru a 
se pierde de partea cealaltă a globului 
pămîntesc, în valurile Oceanului Pacific, 
Carpaţii, munţi verzi, sînt croiţi mai 

pe măsura omului şi s-au pus de la 
început în slujba lui. Ei nu au înspăi- 
mîntat cu inaccesibilitatea înălțimilor, 
nu au respins cu atmosfera de ghiață 
a piscurilor veşnic albe, nu s-au izolat 
în straturile rarefiate ale văzduhului. 
Dimpotrivă, s-au arătat primitori încă 
din primele vîrste ale omenirii, au 
îmbiat cu plaiuri întinse, cu covorul 


„moale al păşunilor, cu umbra ocroti- 


toare a pădurilor, cu murmurul izvoa- 
relor. Carpaţii nu au aşteptat ca oamenii 
să descopere alpinismul pentru a-şi 
dezvălui comorile de frumuseți, ci au 
aparţinut din totdeauna omului, care a 
găsit în ei un bun adăpost şi posibilități 
de a-şi doîndi cele necesare traiului. 

„..Dar la început, în virsta veche a 
pietrei, cînd glaciaţiunile cuaternarului 
au acoperit şi Carpaţii cu gheţuri, primii 
oameni au folosit numai peşterile de 
la poalele munţilor. Cînd ghețarii s-au 
retras spre nord şi pe pantele munţilor 
au început să apară tundrele care au 

pregătit locul mîndrelor păduri de mai 
tirziu, omul a şi păşit pe înălțimi. Ne 
confirmă acest fapt marea aşezare mezo- 
litică a unor vinători, descoperită de 
arheologi la 1328 m altitudine, în poiana 
«La Scaune» de pe Ceahlău. Ne confirmă, 
dar ne şi îngăduie să credem că urmărind 
vînatul cu ingenioasa lor descoperire, 
arcul, aceşti vînători au fost şi primii 
cuceritori ai piscurilor celui mai înalt 
munte al Moldovei, primii admiratori 
ai frumoaselor privelişti ce se deschid 
de pe el spre toate zările. Şi aceasta 
cu aproape nouă milenii înaintea erei 
noastre. 

De atunci istoria Carpaţilor s-a împletit 
cu istoria oamenilor ce şi-au purtat 
paşii prin văile lor, au croit drumuri 
peste curmăturile cele mai înalte, şi 
şi-au întocmit aşezări fie doar pentru 
vară, fie pentru totdeauna. Şi nu ne 
mai surprinde faptul că reşedinţa regilor 
primului stat ce s-a născut în cetatea 


naturală a Carpaţilor,  Sarmisegetuza 


marelui Decebal, se afla la aproape 
1200 m deasupra nivelului mării, că 
alte aşezări dace tot din Munţii Surea- 
nului urcau dincolo de 1400 m şi că 
romanii şi-au construit un castru, pentru 
a-i putea învinge pe aceşti oameni ai 
munţilor care erau dacii, chiar pe virful 
lui Pătru, la 2133 m altitudine. 

Mai departe istoria a două milenii 
ne arată cum, în jurul Carpaţilor, s-a 
format şi a luptat aprig pentru libertate, 
poporul cuprins astăzi în limitele ţării 
noastre. În uricele voievozilor, în pagi- 
nile cronicilor, în toată istoria, Car- 
paţii sint prezenți căci, aşa cum scrie 
marele nostru geograf George Vilsan, 
« Carpaţii nu ne-au despărţit nicio- 
dată. Peste ei s-a clădit aceeaşi limbă, 
acelaşi suflet şi mai tirziu aceleaşi 
aspirații ». 

Pentru cine nu cunoaşte munţii noştri, 
această afirmație pare poate îndrăzneață. 
Sînt însă cîteva caracteristici geografice, 
proprii Carpaţilor noştri, care explică 


în totul participarea lor directă la istoria 
patriei. 

În primul rînd, înălțimea lor, care-i 
situează printre munţii mijlocii ai lumii, 
cel mai înalt virf, Moldoveanul, de-abia 
ridicîndu-se la 2543 m, ceea ce înseamnă 
că ei nu cunosc rigorile climatelor 
neomeneşti, iar vegetaţia poate să urce 
pînă pe cele mai înalte piscuri. 

În al doilea rînd, arhitectura lor. Cu 
cîteva rare excepţii chiar atunci cînd 
arată privitorului abrupturi impresio- 
nante, Carpaţii se dovedesc, în cea mai 
mare parte, a fi uşor de parcurs în părțile 
lor superioare, prezentind platforme pe 
care te poţi mişca în voie. 

În al treilea rind, mulțimea văilor şi a 
depresiunilor. Este drept că văile sînt în- 
guste, uneori sălbatice, şi nu permit dez- 
voltarea unor mari aşezări omeneşti. Mai 
toate sint însă bune drumuri de legătură, 
iar depresiunile compensează, prin întin- 


Sinaia, stațiune climaterică din Valea Prahovei 


derile lor, lipsa văilor largi. Ape 
zente pe toate văile Carpaţile 
rindu-le pitorescul, nu trebuie 
uitate, şi nici existența cîtorva v 
versale cum se întîlnesc în pu 
ţuri de munţi. Cea mai impre: 
e tăiată chiar de Dunăre şi e: 
din cele mai lungi şi mai frumc 
lee din lume: Cazane — Porţile 
Oltul şi Jiul fierăstruiesc şi « 


- la rădăcini, ramura cea mai 

N La poalele Bucezilor 


vieţii. De aceea, drumeţilor care străbat 
astăzi potecile lor, însemnate de secole 
de paşii oamenilor, nu li seoferă numai 
bucuria urcuşului, cu larga sa desfăşu- 
rare de privelişti. Acolo unde se aş- 
teaptă mai puţin, ei fac cunoştinţă cu 
viaţa munţilor. Întilnirile cu satele risi- 
pite «pe-o gură de rai» pînă la 1300 m 
altitudine, cu ciobanii ce-şi ridică sti- 
nele pînă în lumea norilor, cu meteo- 
rologii care stau de veghe timpului, pe 
cele mai înalte vîrfuri, sînt surprize 
deosebit de plăcute. Alături de ele, 
turistul întilneşte şi ceea ce toți munţii 
concentrează în ființa lor: o apoteoză 
a măreției şi a armoniei naturii. Bine- 
înțeles, cu acel specific local pe care 
Carpaţii — această « coloană vertebrală 
a pămîntului românesc », cum i-a 
numit Alexandru Odobescu— îl eta- 
lează cu mîndrie. 


Predeal, staţiune climaterică din Valea 
Prahovei 


Cabana Caraiman 


Virful Caraiman din Munţii Bucegi (2025 m) 


Geografii, cînd pornesc să descrie 
Carpaţii româneşti, încep din nord, 
din punctul de unde pătrund ei în Repu- 
plica Socialistă România, şi încheie cu 
lanţul lor occidental. Să ne fie permis 
să facem o excepţie: să începem călă- 
toria noastră turistică de-alungul Carpa- 
ţilor româneşti, din Munţii Bucegi, situaţi 
în centrul țării, la locul de întîlnire 
a două mari ramuri ale Carpaţilor: 
Carpaţii Orientali şi Carpaţii Meri- 
dionali. 

Văzută din Valea Prahovei sau din 
culoarul Branului, cetatea lor de piatră 
pare inexpugnabilă. Ziduri uriaşe crene- 
late, sprijinite de contraforturi puter- 
nice, care îşi ascund temelia în desi- 
şurile pădurilor şi virfurile printre nori, 
se înalță deodată cu 1500 metri deasupra 
locurilor din jur. Văi adinci, în care 


Monumente ale naturii: Garofița Pietrei Cra- 
iului (Dianthus Callizonus) şi « Babele » 

E În Munţii Bucegi, timpul a 
creat acest « Sfinx» 


sclipesc pînă tirziu în vară panglicile 
de argint ale zăpezii le brăzdează feţele 
ridate. Dar stincăria nu-i atotstăpină. 
Molizii veşnic verzi şi zadele, care 
toamna tirziu pătează cu aur prăvăli- 
şurile, se cațără îndrăzneţ pe alocuri, 
în lumea aspră a înălțimilor, înfruntind 
şfichiuirile vînturilor. Mai sus, le iau 
locul jnepenii, tîritori elastici ce nu se 
tem nici de vinturi nici de tăvălugii 
avalanşelor. Alături de cenuşiul stîncii, 
şi el nuanţat continuu de mersul soa- 
relui, această vegetaţie îmbogăţeşte cro- 
matica munţilor şi încîntă ochiul. 

De jos, privirea nu poate cuprinde 
însă întreaga frumuseţe a Bucegilor. O 
priveşti ca pe o reuşită carte poştală, 
oferită trecătorilor pe umblatele căi ale 
Văii Prahovei, un fundal de decor pentru 
vizitatorii Predealului, Buşteniului, Si- 
naiei. Dar, atît. 


Staţiunea Poiana Brașov din masivul Postă- 
Varul, gazdă preferată a sporturilor de iarnă 


Priveliştea se multiplică însă la infinit 
şi cîştigă valori inestimabile în faţa 
celui ce pătrunde în interiorul cetăţii. 
Inexpugnabilitatea ei nu-i decit o impresie 
a celor ce au privit-o de departe. Printre 
țancurile amenințătoare ce stau drept 
sentinele văilor, pe sub pereţii prăpăs- 
tioşi ce impun respect novicilor, se 
strecoară spre înălțimi poteci comode. 
Le-au însemnat cu paşii lor ciobanii 
care, de veacuri, îşi pasc turmele pe 
platoul înalt ce acoperă Bucegii, ciobanii 
29 

care au fost naşii locurilor şi anonimii 
creatori ai frumoaselor legende. Păsto- 
ritul se făcea aici cu temei din vechime ; 
ne-o confirmă documentele voievozilor 
din secolul al XVI-lea care menţionează 
« căşăritul » de la stinele din Muntele 
Buceciul — cum erau numiți atunci 
Bucegii — impozit aducător de venit 


Cabana Cristianul Mare de pe Postăvarul 

visteriilor; ne-o confirmă disputa de 
mai tirziu pentru stăpinirea munţilor 
dintre boieri şi obştiile satelor de sub 
munte. 

Pe urmele ciobanilor şi prin locuri 
mai grele au urcat apoi vinătorii, gonind 
după sprintenele capre negre, astăzi 
ocrotite de lege, ca monumente ale 
naturii. Abia mult mai tîrziu, pe drumuri 
deja bătătorite, au apărut şi turiştii 
amatori, dornici să cunoască lumea, 
nouă pentru ei, a înălțimilor. Le-au 
servit drept călăuze ciobanii şi vină- 
torii, i-a adăpostit cerul înstelat şi i-a 
încălzit focul viu al cetinei... 

Istoria turismului în Bucegi incepe 
în 1839. În acest an, un om de cultură 
cu minte luminată, poposit pe melea- 
gurile noastre şi îndrăgostit de ele, 


În lumea de piatră a alpiniștilor: peretele Văii 
Albe din Bucegi și Degetul lui Călineţ din 
Piatra Craiului 

]. A. Vaillant, a pornit să urce pe 
Bucegi. Ducea cu el tricolorul ales ca 
simbol al luptei, de revoluționarii 
români care au pregătit anul 1848 (şi 
devenit după Unire drapelul țării noastre) 
cu gîndul de a-l împlînta pe cel mai 
înalt vîrf al lor, Omul. 

Vaillant, profesorul lui Bălcescu la 
şcoala de la Sf. Sava, revoluționar 
periculos pentru stăpînire, a fost silit 
chiar în anul următor să părăsească 
țara, al cărei fiu adoptiv ar fi dorit să 
fie. Dar el făcuse începutul şi răspîndise 
în lume zvonul frumuseţii Bucegilor şi 
minunatele legende ale Virfului cu Dor, 
Babelor şi Muntelui Furnica, într-o 
carte apărută la cîţiva ani după 1840 
la Paris. Ea prezenta amplu țara noastră 
şi purta numele de ,„România”. 

Spre sfîrşitul secolului trecut, o dată 
cu dezvoltarea stațiunilor de pe Valea 
Prahovei, turismul de munte ia avînt 
şi cîştigă numeroşi adepți. Întilnim 
printre ei pe Nicolae Grigorescu, pe 


Barbu Delavrancea, îl întîlnim pe Nestor 
Urechia care, cu ajutorul vestiţilor 
vinători şi călăuze Butmăloiu şi Jepe- 
leanu, pătrunde tainele abruptului. El 
este fără îndoială pionierul « buce- 
gismului », sport încă privit cu zimbete 
ironice de societatea aleasă venită « la 
aer» pe Valea Prahovei. 

După ce « pavilioanele » de la Virful 
cu Dor, Caraiman şi Omul au dispărut 
în pojarul primului război mondial — 
sau poate mai înainte — în Bucegi apare 
primul Han al Drumeţilor, cabana de 
la Peştera. În jurul anului 1930, cele 
mai prăpăstioase locuri din Bucegi sînt 
şi ele asaltate de adepţii unui sport 
nou pe meleagurile noastre: alpinismul. 
Scările, cu care cei socotiți acum pio- 
nierii acestui sport luptau să învingă 
săritorile de pe Valea Miălinului sau 
Valea Seacă din Caraiman, sînt înlocuite 
cu corzi de cînepă şi pitoane. Treptat, 
Bucegii trebuie să-şi mărturisească şi 
ultimele lor secrete. ... 


Pină în anul 1944, erau însă puţini 
acei ce puteau să-şi permită excursii 
la munte, să practice turismul şi alpi- 
nismul. Această dată este şi punctul 
de plecare al turismului de masă. 

Cei ce abia fac cunoştinţă cu Bucegii 
străbat, desigur şi 
devenite clasice care, după ce înving 
marea diferență de nivel a abruptului 
prahovean, ajung pe platoul întins şi 
calm de pe creştetul lor. Într-o zi sau 
două, orice începător îşi poate întocmi 


astăzi, drumurile 


un palmares montan cucerind piscurile 
cele mai înalte cuprinse între Vîrful 
cu Dor (2006 m) şi Omul (2507 m). 
O coborire în Valea Ialomiţei, în care 
astăzi se poate ajunge şi cu maşina, 
completează de regulă primele excursii 
şi dă multora impresia că « au terminat » 


Din Bucegi, trecînd prin Valea Timișului, călă- 
torul poposeşte la Braşov —un important 
centru industrial şi turistic 

În depresiunea Bran 

vechi de şase secole, 
adăpostesc azi un muzeu 
de artă medievală 

Peisaj în ţinutul Rucărului — 


«Toate înveselesc aici: aerul curat, freamătul pădurii, şuetul apelor, casele albe 
presărate printre copaci, înfăţişarea mîndră şi voinicească a gospodarilor, chipul 
rumen şi luminos al rucărencelor şi portul lor adevărat românesc, ţesut, lucrat şi 
înflorit de mîna lor cu o măiestrie pe care nu ştiu singure de unde au învăţat-o» 


AL. VLAHUȚĂ 


«România Pitoreascăy 


Bucegii. Eroare, căci în afara « marilor 
bulevarde » cum sînt numite drumurile 
clasice din Bucegi, masivul oferă nenu- 
mărate cotloane mai atrăgătoare, pentru 
a căror deplină cunoaştere ar trebui 
multă vreme şi experienţă ! 

Văile cu caracter alpin ale Caraima- 
nului şi Coştilei, încîntătoarele brine 
care încing, la diferite nivele, toți munţii 
abruptului, culmile care se răsfiră din 
virful Omul, culmea şi abruptul Strunga 
— atît de puţin cercetat încă — iată 
doar cîteva din adevăratele mari atracţii 
ale Bucegilor. Dar ele nu se dezvăluie 
primilor veniţi, ci doar celor care, cu 
adevărat îndrăgostiţi de munte, continuă 
să-l cerceteze ieşind în afara potecilor 
marcate. 

Amenajările moderne — Hotelul al- 
pin de la Cota 1400 cu telefericul ce 
îl leagă de virful muntelui Furnica, 
şoseaua care pătrunde de pe Valea 
Ialomiţei în inima masivului —, alături 
de numeroasele cabane risipite aproape 

pretutindeni, deschid larg porţile Buce- 
gilor. Dar exploatarea lor turistică im- 
pune şi unele măsuri protecţioniste. 
Legile ocrotesc astăzi zone întregi din 
Bucegi în Valea Caraimanului, Plaiul 
Colţilor lui Barbeş, Piatra Arsă, Valea 
Horoabei, Zănoaga etc. 

De pe virful Omul şi de pe culmile 
din jur se vede, dincolo de culoarul 
depresionar al Branului cu gospodării 
risipite pe toate măgurile, creasta dințată 
a unui munte ce s-a aşezat de-a curme- 
zişul liniei principale a Carpaţilor: 
Piatra Craiului. De departe, pare o 
imensă pînză de joagăr aşezată cu dinţii 
în sus. Atingînd doar 2239 m altitudine 
în cel mai înalt vîrf al său, Piscul Baciului 
sau La Om, muntele nu impresionează 
în mod deosebit, văzut de la înălțimi 
mai mari. Din depresiunea Braşovului 
şi mai ales din Valea Birsei, perspectiva 
ciştigă şi înălțarea lui deodată dintre 
măguri devine impresionantă; forma 
muntelui, o coamă de calcar îngustă 

se lungeşte pe circa 20 km. Versantul 
estic, mai verde, este oarecum domol, 
asemenea acoperişului unei case bră- 
nene care coboară pînă aproape de 
pămînt şi o adăposteşte de vînturi. 
În schimb, versantul vestic este un 
abrupt impunător, sălbatic, care pare 
de nestrăbătut. Cei doi versanţi se 
întîlnesc într-o creastă atît de îngustă 
încît, pe alocuri, nici poteca nu o mai 
poate urma. 

Truda milenară a anotimpurilor a 
reuşit să şlefuiască şi să dizolve calcarele, 
formînd numeroase chei, arcade, rîuri 
de grohotiş, avene şi peşteri. Toate 
acestea fac din Piatra Craiului un munte 
cu o configuraţie particulară în ansamblul 
Carpaţilor româneşti. Potecile ce îl 
străbat — deşi marcate şi în bună parte 
amenajate — nu sînt tot atit de acce- 
sibile ca în ceilalți munţi, aşa încît 
Piatra Craiului nu este la îndemîna 
începătorilor. În schimb, pentru turiştii 
cu experienţă, pentru alpinişti şi vinători, 


escaladarea acestui munte este întot- 
deauna promisiunea unor mari satis- 
facții. De altfel, ei sint cei care au botezat 
Piatra Craiului «zina munţilor» şi au 
pătruns, însemnînd poteci, pînă în cele 
mai ascunse locuri. 

Două baze turistice şi cîteva refugii 
stau la dispoziţia celor ce străbat 
muntele. Cabana Curmătura (1470 m), 
aşezată sub Şaua Crăpătura, care separă 
creasta principală a Pietrei Craiului de 
anexa ei nord-estică, Piatra Mică, este 
accesibilă pe drumuri relativ uşoare. 
Dintre ele merită o menţiune specială 
canionul impresionant al prăpăstiilor 
Zărneştiului, pe care poteca, marcată 
cu bandă albastră, îl parcurge pe cîțiva 
kilometri. De la cealaltă cabană, Plaiul 
Foii (849 m), unde se poate ajunge şi 
cu trenul forestier, se deschid în faţa 
drumeţului potecile ce se avintă în 
lumea haotică, de dincolo de peetele 
vestic: spre Padina Închisă, dominată 
de « Marea Orgă» —un zid ce pare 

alcătuit din imense tuburi de piatră —, 
spre arcadele de la Zăplaz, spre Marele 
Grohotiş, Ceardacul Stanciului şi spre 
peştera care a adăpostit pe haiducul de 
la începutul secolului trecut, amintit 
de numele locului. Tot de aici, cei care 
au preferat adăposturile mai severe 
— Diana, Cabana Ascunsă sau Virful 
Ascuţit — pornesc către Padina lui Căli- 
neţ, Padina Popii, Colţii Grindului, 
unde găsesc țancuri şi pereţi verticali 
pentru escaladele lor îndrăzneţe. Abrup- 
tul vestic, ocrotit în întregime ca rezer- 
vație naturală, este şi domeniul caprei 
negre. Garofița Pietrei Craiului (Dianthus 
callizonus), o floricică cu cinci petale 
desenate în roşu-carmin, care nu creşte 
pe nici un alt munte din lume, un gingaş 
monument al naturii, poate fi zărită 
tot în acest loc, alături de alte nenumărate 
flori. 


Munţii Făgăraș, cu înălțimi de peste 2500 m 


PIPI 


raşului —> 


ăgă 

Cheile Dimboviţei şi Dimbovicioarei 
şi peşterile lor (cea de la Dimbovicioara 
prezentată cu mult farmec de copiii 
din sat care îşi asumă sarcina de ghizi), 
sînt cele mai accesibile puncte de atracţie 
ale masivului, şi, în acelaşi timp, o 
invitaţie de a păşi mai departe. 

Un masiv puternic — Munţii Făgăraş 
— se desfăşoară pe cca 70 km lungime 
şi înalță şase piscuri la peste 2500 m 
altitudine, patru din ele fiind cele mai 
mari din Carpaţii româneşti (Moldo- 
veanul — 2543 m, Negoiul — 2535 m, 
Viştea Mare — 2527 m şi Călţunul — 
2522 m), ocupînd spațiul dintre izvoa- 
rele Dimboviţei şi Olt. Munţii Făgăraş 
au fost numiți de geograful francez 
Emm. de Martonne « Alpii Transilva- 
niei >. Numele surprinde poate, dar 
este îndreptăţit de grandioasa desfă- 
şurare a zonei alpine, asemănătoare 


Lacul și cascada Bilea, două mari atracţii din 
Făgăraș 


cu a fraţilor săi mai înalți din vestul 
Europei. 

Formaţi din şisturi cristaline, cu rare 
intercalări de calcare, Munţii Făgăraş 
se prezintă ca o serie de piramide legate 
între ele prin creste înguste. Din culmea 
principală, orientată de la est la vest, 
coboară înspre nord o serie de picioare 
scurte, aproape paralele, ce se sfirşesc 
în cîmpia depresionară a Ţării Făgăra- 
şului (numită şi Țara Oltului), aflată 
cu aproape 2000 m mai jos. 

Spre sud, versantul are o înfăţişare 
deosebită. Culmi muntoase mai puțin 
ordonate coboară prelung pentru ca 
din ele să se înalțe mai departe alți 
munţi care alcătuiesc a doua creastă a 


masivului, De data aceasta, ea este 


<— Deasupra norilor, cel mai înalt virf al Carpa- 
ţilor româneşti: Moldoveanul (2543 m) 


<— Popas în Făgăraş. Lacul şi cabana Pod l 
(2136 m) y Facla 

fragmentată de afluenții Argeşului şi 
ai Oltului. Masivul lezer-Păpuşa, capătul 
estic al celei de-a doua creste, se ridică 
şi el pînă la 2461 m, dar muntele Cozia, 
ultimul dinspre vest, măsoară numai 
1677 m. Amindouă sînt însă atrăgă- 
toare zone turistice. Între ele se înalță 
o lume întreagă de munţi, cu păduri 
şi păşuni întinse, cu ape multe ce se 
adună mai toate în albia Argeşului. 
De aici pornesc buştenii spre noul şi 
marele combinat de industrializare a 
lemnului de la Piteşti şi spre alte nume- 
roase fabrici. 

Sub aceste culmi sudice ale Munţilor 
Făgăraş şi-au avut primele capitale voie- 
vozii Ţării Româneşti (Cimpulung şi 
Curtea de Argeş); pe aici pe undeva 
— pe apa Argeşului probabil — trebuie 
să se fi aflat Posada, locul marii victorii 
a domnitorului muntean Basarab cel 
Bătrîn asupra oastei regelui ungur Carol 
Robert de Anjou, şi tot aici şi-a ridicat 
cetate domnitorul Vlad "Ţepeş. Legen- 


dele din bătrîni vorbesc de munţi 
dăruiți de voievozi satelor, pentru vitejia 
şi credinţa lor. 

Dar munţii cunosc astăzi realizări 
impresionante ale omului. În inima 
lor, acolo unde Argeşul a trebuit să-şi 
taie drum prin piatra dură a muntelui 
pentru a ieşi spre şes, zvonul muncii 
nu mai încetează. De curind apele Vilsa- 
nului, Topologului, Doamnei, adăugate la 
cele ale Argeşului, se vor aduna în spatele 
unui alt munte, de beton, pe care 
constructorii socialismului l-au ridicat 
în Cheile Argeşului. Și alte riuri de 
lumină vor porni mai departe spre 
uzinele, oraşele şi satele țării, ducînd 
mărturie că Munţii Făgăraş ţin pasul 
cu istoria, 

Această mare realizare hidroenergetică 
va însemna şi o nouă poartă spre cele 
mai înalte culmi muntoase din țara 
noastră, care vor rămîne mereu cea 
mai rivnită ţintă a drumeţilor cu rucsac. 
Astăzi ei pornesc aproape numai dinspre 


nord, din mindrele sate făgărăşene. De 

aici, din Voila, Arpaş, Simbăta, Cirţi- 

şoara, Porumbacul, Avrig sau din Oraşul 

Victoria, oraş nou pe harta mereu în 

prefacere a țării, pot fi străbătute cu 

destulă uşurinţă toate văile principale 

ale mărețului versant nordic. Trei grupe 

de cabane, unele aşezate chiar la poalele 
muntelui, altele — cele mai numeroase 
— acolo unde începe « muntele mare >, 
cum obişnuiesc să spună păstorii zonei 
alpine, şi altele, tocmai sus, în lumea 
piscurilor, alcătuiesc o adevărată rețea 
de adăposturi. Este greu să alegi din 
ceea ce oferă ochilor aceşti munți. 
Într-adevăr, cînd Valea Bilii te invită 
în preajma cascadei care spumegă pe 
pragul de o sută de metri al ultimei 
terase, sau în preajma celui mai mare 
iezer din Făgăraş (peste 5000 mp) 
cînd, de pe virful Vinătarea lui Buteanu, 
se desfăşoară larg o încîntătoare pano- 
ramă, cînd noua cabană-hotel Negoiul 
îți oferă posibilitatea să urci creasta 

Șerbotei sau să cercetezi cu privirea 
strungurile din jurul Negoiului, cînd 
Valea Podragului te cheamă să-i afli 
ineditul iar Valea  Simbetei, poezia 
locurilor tainice, încotro să te îndrepți? 
Există touşi o soluție: să parcurgi în 
întregime creasta Făgăraşului, din defi- 
leul Oltului şi pînă în Piatra Craiului 
sau cel puţin partea ei centrală, dintre 
Negoiul şi Sîmbăta. 

Excursia nu-i chiar la îndemîna oricui. 
Sînt de efectuat şapte etape, unele 
lungi de 12—14 ore de mers; sînt de 
urcat cîteva virfuri de peste 2500 m 
şi altele de peste 2300 m; trebuie să 
te strecori prin «Strunga Dracului » 
— piatra de încercare a Negoiului — 
şi pe la Portița Arpaşului. Pe scurt, 
să urci şi să cobori o săptămînă înche- 
iată, uneori înfruntînd vîntul şi ploaia, 
bijbiind prin ceţuri. 


Virful Călţunul (2522 m) şi Negoiul (2535 m) 
domină partea vestică a crestei Făgărașului 

« Sibiu — orașul dintre 


munţi 


Peisaj în Munţii 
drelului 


Cin- 


——— 7. 


Rp 


ÎN CI 


Cu o bună pregătire, cu un echipa- 
ment corespunzător şi cu un tovarăş 
de drum, tura este realizabilă, iar satis- 
facţiile vor răsplăti cu prisosință efortu- 
rile. Căldările uriaşe, pe care ghețarii 
le-au săpat cîndva pe văile muntelui, 
rotunjindu-le şi  denivelîndu-le, ieze- 
rele cu apă cristalină ce sclipesc pe fundul 
lor, reflectind piscurile, « ferestrele » 
— cum sînt numite aici crestele înguste 
ce leagă între ele virfurile şi fac posibilă 
trecerea de pe un versant pe altul — 
agilitatea caprelor negre, invidiate pentru 
uşurinţa cu care reuşesc să se mişte 
în lumea prăpăstiilor şi, la finele fiecărei 
zile, popasul la cabană, înviorat de 
povestirea, fără de sfîrşit, a întîmplărilor 
şi de culorile apusurilor de soare, vor 
rămîne pentru fiecare drumeț ajuns pe 
creasta Munţilor Făgăraş, scumpe amin- 
tiri, Şi fiecare va dori să revină în această 


Staţiunea climaterică Păltiniş, din Munţii Cin- 
drelului 


lume a înălțimilor, aspră şi plină de 
măreție. 

Pitoreasca vale transversală a Oltului 
— defileul dintre Turnul Roşu şi Cozia 
— desparte Munţii Făgăraş de unalt 
masiv al Carpaţilor Meridionali, Parîn- 
gul. Cu un virf, Paringul Mare, ce 
măsoară 2518 m, acest masiv se remarcă 
şi prin întinderea sa laterală, aici lățimea 
Carpaţilor depăşind 70 kilometri. Cinci 
mari grupe de munți alcătuiesc această 
cetate naturală dintre Olt şi Jiu, în 
peşterile căreia şi-au găsit adăpost 
oamenii vîrstei vechi a pietrei. În aceşti 
munți şi-au zidit dacii puternice aşezări. 

La sud-est, dominind depresiunea 
Olteniei, se înalță Munţii Căpăţinei. 
O creastă principală, legată direct de 
nodul orografic al Parîngului Mare, se 
îndreaptă spre Olt. Ea se înalță pînă 
la 2124 m şi lasă atât spre Valea Lotrului 
(la nord), cît şi spre obirşiile Oltețului 
şi Bistriţei Oltene (la sud), o serie de 
culmi secundare. Locuri de o frumuseţe 

Barajul hidrocen- 
tralei Sadu V 


Cheile Oltețului 


În drumul său spre Dunăre, 
Oltul a tăiat poartă în Carpaţii 
Meridionali 


Oltul la Cozia —> 


« Ale turnurilor umbre peste unde stau culcate 

Către ţărmul din potrivă se întind, se prelungesc. | 
Ș-ale valurilor mîndre generaţii spumegate 

Zidul vechi al mănăstirii în cadență îl izbesc. » 


GR. ALEXANDRESCU 


«Umbra lui Mircea la Cozia» 


aceste cetăți — spre vest, în Ţara Haţegu- 
lui, se ajunge în zona carstică a Munţilor 
Şureanului, cu peşteri în care au fost 
descoperite urmele omului din epoca de 
piatră (Cioclovina, Ohaba, Ponor etc.). 
Cea mai spectaculoasă parte a masi- 
vului o formează însă Munţii Parin- 
gului, care-şi repede spre înalt cele 
mari patru virfuri ale sale: Paringul 
Mare (2518 m), Cirja (2404 m), Mindra 
(2324 m) şi Coasta lui Rus (2306 m). 
În această zonă solul alpin, cu mărturii 
ale puternicei glaciațiuni din cuaternar, 
ocupă un spaţiu întins, amintind prin 
măreţia sa de Munţii Făgăraş. Lacul 
Gilcescu, în jurul căruia s-a demarcat 
o rezervaţie naturală, constituie ținta 
turistică a acestei zone, dar şi alte căldări 
uriaşe, cu iezere de cleştar şi pilcuri 
de jnepeni, aşteaptă pe amatorii de 
locuri pline de taină şi poezie. 


Muchiile fierăstruite ale Retezatului pun la 
încercare iscusința alpiniştilor 


În Valea Jiului, unde riul a fost 
nevoit să-şi taie faimosul defileu dintre 
Bumbeşti şi Livezeni, între culmile 
Paringului şi Munţii Vilcanului, două 
cabane şi minunate locuri pentru schi 
invită la popas. Accesul, în acest defileu 
anevoios dinspre alte zări, devine lesni- 
cios din Petroşeni, oraşul cărbunelui. 
De altfel, aşezările miniere din Valea 
Jiului, cum este numită de obicei depre- 
siunea Petroşenilor, sint ele însele inte- 
resante obiective turistice şi puncte de 
plecare către alte locuri minunate. 

Valea Jiului desparte Munţii Vilcanu- 
lui — cu locuri de schi şi cabane frecven- 
tate mai ales de minieri —de Munţii 
Retezatului. Şi unii şi alţii sînt ramuri ale 
masivului Godeanu, cu care se termină, 
spre vest, Carpaţii Meridionali, masiv 
care, prin culmile Cerna şi Mehedinţi, 


Din flora variată a Munţilor Retezat: Floarea 
de colț (Leontopodium alpinum) şi Papucul 
doamnei  (Cypripedium  calceolus) — monu- 
mente ale naturii 

ajunge pînă în apropierea Dunării, iar 
prin arcul şi Muntele Mic coboară în 
Valea Timişului bănăţean. El este uriaş 
ca întindere, fiind în trecut — în Carpaţii 
Meridionali — doar de cel al Paringului. 
Aşa se explică marea sa varietate şi 
numeroasele puncte de atracție. 
Prezenţa Munţilor Retezatului face 
însă ca interesul turisite să graviteze 
în jurul acestora. Ei sînt, ce-i drept, 
şi cei mai înalți din masiv, depăşind 
pragul celor 2500 m ai marilor noastre 
altitudini (vîrfurile Peleaga şi Păpuşa). 
Această înălțime, pe de o parte, şi 
gruparea pe un spațiu restrîns a nenumă- 
ratelor virfuri în jur de 2400 m, pe de 
altă parte, au făcut ca urmele glacia- 
ţiunii din era trecută să fie numeroase 
şi accentuate şi să dea acestor munţi 
un aspect specific. Uriaşe circuri glaciare, 
uneori aşezate în serie pe aceeaşi vale 
separată de celelalte prin creste foarte 
înguste, numite custuri, un mare număr 
de tăuri — cum sint numite de local- 

nici lacurile glaciare — şi valuri de 
morene, ce ocupă suprafeţe întinse, fac 
din Munţii Retezatului o nestemată în 
şiragul Carpaţilor noştri. 

De altfel, acest aspect cu pronunțate 
caractere originale, alături de faptul că 
intervenția omului a fost mai puţin 
simțită în flora şi fauna locală, deosebit 
de bogate, a determinat declararea părții 
centrale a Munţilor Retezatului drept 
Parc naţional, păstrindu-se neştirbit atât 
tezaurul peisagistic specific muntelui, 
cît şi variata vegetaţie montană şi alpină. 
Din cele aproximativ 10.000 de hectare 
ale Parcului naţional, s-a delimitat o 
zonă ştiinţifică — Gura Zlata, Şesele, 
Gemenele — în care sînt interzise exploa- 
tările forestiere, vinătoarea, pescuitul, 
păşunatul. Scopul rezervației este ocro- 
tirea faunei rare (capra neagră şi diferite 
specii de vulturi) şi a plantelor rare sau a 
celor care nu cresc decît în aceste locuri. 
În afara rezervației pot fi întilnite 
de asemenea numeroase monumente 


ale naturii. Chiar pe văile ce duc la 
cabana Pietrele apar, dominînd cîmpu- 
rile de jnepeni, siluetele masive ale 
unor conifere rare. Sint zimbri (Pinus 
Cembra), o specie de pini ce aparţin 
erei cuaternare şi gheţurilor ei. Prin locu- 
rile mlăştinoase, din mulțimea florilor 
se remarcă Papucul Doamnei (Cypri- 
pedium calceolus), o orhidee gingaşă, 
şi Roua cerului (Drosera anglica), planta 
carnivoră căreia îi cad victime insectele 
amăgite de frumosul ei colorit. Nu 
poate fi uitată nici fauna apelor şi mai 
ales păstrăvii, care fac din Rîul Mare, 
cele două Lăpuşnice şi riul Şes, un 
loc preferat de pescari. Aspectul munţi- 
lor începe să surprindă de la primii 
paşi, o dată pătruns pe meleagurile lor, 
fie că este vorba de Valea Buda, Valea 
Riului Bărbat, Valea Pietrei sau a Riului 
Mare. 

Poezia pădurilor este aproape perma- 
nent însoțită de melodia apelor, cînd 
molcom înginată ca o doină, cînd 


orchestrind dramatic dezlănțuiri de orgă. 
În ţinutul de piatră al zonei alpine, 
peisajul Retezatului, izvor de legende 
cu uriaşi Sfarmă-piatră, capătă accente 
inedite. Poate pentru mulți dintre noi, 
imensele grohotişuri, care mărturisesc 
existența de odinioară a unor piscuri 
măcinate de carii timpului, sînt dezo- 
lante, poate efortul alpinistului de a 
rămîne în echilibru pe blocurile ce 
acoperă uneori văi şi versanţi întregi 
nu-i mai lasă răgaz contemplării. Dar 
pentru cei cu picior sigur şi ochi ager, 
această lume a năruiturilor devine lesne 
un loc de încîntare. 

Valea Bucurii, pe care a curs — după 
cum atestă urmele în piatră — cel mai 
lung ghețar existent cîndva în munții 
noştri, imensa oglindă a lacului Bucura, 
întins pe Il hectare, la 2040 m altitu- 
dine, tăurile din jurul lui care alcătuiesc 
un mănunchi unic, piramida ciuntită 
care a dat numele Munţilor Retezat, 
colții semeți ai Pelegii, o custură de 

il Stie e caini 


Ţinutul Munţilor Apuseni 


« Două lucruri sînt preţioase în Munţii Apuseni şi 
le-au făcut faima: oamenii şi aurul. Sînt în ţara 
noastră munţi mai înalţi şi de o vestită frumuseţe, 
dar în adîncul lor nu se găsesc filoane de aur şi 
nici pe culmi aşezări permanente de oameni, sub 
toate consecinţele stîncii şi ale anotimpurilor vrăj- 
maşe » 


GEO BOGZA 


«Ţara de piatră» 

Munţii 


Stina de Vale, complex 
din 


turistic 


Apuseni 


In peştera Scărișoara 


De 


dimensiuni ciclopice, sint citeva din 
atributele acestei ţări de piatră şi explică 
renumele ei în lumea turiştilor alpini. 

Uriaşul arc al Carpaţilor româneşti 
este închis spre soare-apune de un lanţ 
de munţi care ar putea fi asemuit cu 
coarda arcului. Aceştia sint Carpaţii 
Occidentali, alcătuiți din Munţii Bana- 
tului, plini de fier şi de cărbune, Munţii 
Poiana Ruscăi, plini de fier şi marmură, 
şi, Munţii Apuseni, plini de aur şi argint. 

Mai modeste ca înălțime, aceste grupe 
de munţi continuă tezaurul frumuse- 
ţilor naturale ale ţării noastre. Lipsa 
zonelor alpine, apreciate pentru măreţia 
peisajului şi a puternicelor contraste 
ce le caracterizează, este compensată 
aici prin farmecul adăugat naturii de 
prezența aşezărilor omeneşti, prin gran- 


Dans din Oaș 


La hotarul de nord al Carpaţilor Orientali. 
Depresiunea Oaș 


E a a a 


Complexul turistic Borşa de la poalele Munţilor Rodnei 


doarea fenomenelor carstice şi prin 
frumuseţile tainicei lumi subpămîntene. 

În Munţii Banatului, platoul Seme- 
nicului cu vilele lui risipite pretutindeni, 
cu teleferic şi schilift, este o bază turis- 
tică apreciată. Peştera Comarnic are şi 
ea un bun renume. Valea Nerei şi 
Munţii Almajului cu alte multe văi 
atrăgătoare işi aşteaptă vizitatorii pentru 
a se dezvălui. Şi mai puţin cercetaţi 
turistic sînt Munţii Poaiana Ruscăi, cu 
înălțimi netede dar împădurite, cu sate 
în care arta populară este vie şi pito- 
Tească, aici este ținutul pădurenilor. 

La nord de Valea Mureşului îşi desfă- 
şoară culmile Munţii Apuseni. Spre sud 
înălțimile lor descresc, Munţii Zaran- 
dului — cu vestitele podgorii ale Ara- 
dului la poale — fiind de fapt nişte 
muncei sub 1000 m altitudine. Nici 
Munţii Metalici nu sînt mult mai 
înalți, dar o creastă de calcar țişneşte 
spre înălțimi, anunţind zonele de mari 
frămîntări ale pămîntului, care dau 

părţii centrale şi nordice aspectul ei 
variat. La aceasta contribuie alternanța 
şesurilor largi, de pe înălțimi, cu neaştep- 
tatele spintecături, a denselor păduri, 
cu întinderi golaşe, a văilor înguste, cu 
văile largi, primitoare. Aşezările ome- 
neşti sint risipite aproape pretutin- 
deni şi casele cu acoperişuri uriaşe, 
sporesc farmecul peisajului. 

Pe văile mari în preajma exploatări- 
lor miniere, deschise cu milenii în urmă 
de agatirşi, exploatate mai apoi de daci 
şi de romani, s-au dezvoltat orăşelele 
Țării Moților şi Zarandului. Ele aparţin 
organic munţilor acestei « țări de piatră », 
a cărei viaţă grea din trecut a descris-o 
cu măiestrie Geo Bogza, « ţară de piatră » 
care aminteşte de marile răscoale ţără- 
neşti din secolele trecute şi de revoluţia 
de la 1848 din Transilvania. Şi călătorul, 
în drum spre locurile vestite prin feno- 
menele rare, uneori unice ale Apusenilor, 
nu uită să se oprească la Țebea, lingă 
gorunul lui Horia, la mormîntul lui 


Avram lancu, să se abată la Criscior, 
unde Crişan a aprins scînteia răscoalei, 
la Vidra unde se păstrează casa lui 
Avram lancu, la Albac, satul natal al 
lui Horia, la Bucium, Abrud, Cimpeni, 
unde moţii au înfruntat cu coasele 
asupritorii înarmaţi cu tunuri. 
Vastitatea Munţilor Apuseni pune 
mari probleme turistului care vrea să 
pătrundă în împărăţia lor ca să le 
cunoască frumuseţile. Sînt însă citeva 
locuri ce se impun în orice itinerar, dată 
fiind originalitatea lor: muntele Găina, 
pentru marele lui tîrg din a doua jumă- 
tate a lunii iunie — tradițională sărbă- 
toare a moţilor arieşeni, crişeni şi a 
celor din Zarand—, ghețarul Scărişoara, 
ascuns în fundul unui aven, cocoaşele 
Detunatelor, alcătuite din prisme de 
bazalt, fenomen neîntilnit pe bătrinul 
nostru continent, cunoscut însă în înde- 
părtata Scoţie, Cetatea Romană de la 
Roşia Montană cu urmele exploatărilor 
aurifere antice, peştera Cetățile Ponorului 


cu marele său curs de apă subteran, 
Cheile Turzii, spintecătură gigantică 
uimitoare prin bogăția florei, cu peşteri 
şi pereţi pentru alpinişti, Cheile Rîme- 
ţilor, mai puţin cunoscute dar nu mai 
puţin frumoase, peştera Meziad, împo- 
dobită cu galerii etajate şi concrețiuni 
în care natura a făcut risipă de fantezie 
ae 

Enumerarea ar fi prea lungă dacă ar 
vrea să cuprindă ceea ce merită să fie 
văzut în Munţii Apuseni. Mica stațiune 
Stîna de Vale, la care se ajunge din 
defileul Crişului Repede pe o vale plină 
de surprize, Valea ladului, cabana de 
sub virful muntelui Vlădeasa, cabana 
Vadul Crişului, Băişoara sînt fiecare în 
parte minunate locuri de popas pentru 
cei ce vor să colinde Munţii Apuseni. 

În nordul Munţilor Apuseni, dincolo 
de frumosul defileu al Crişului Repede, 
două culmi de munţi, ai Mezeşului şi 
Plopişului, uşor vălurite încheie lanţul 
Carpaţilor româneşti. 

Peisaj în depresiunea 
Dornelor 


Cabana Rarău şi 
Pietrele Doamnei 


Cu plutele în Munţii 
Bistriţei 


Lacul de acumulare for- 
mat de barajul hidro- 
centralei « V. 1. Lenin » 
de la Bicaz 


«... Aici nu bat vînturi, şi cerul s-ar oglindi larg într-o limpezime ca de lacrimă 
dacă luciul lacului n-ar fi străpuns de virfurile negre ale pădurii scufundate. . .; 
plin în adîncime de desişurile înciîlcite ale pădurii străvechi şi de liane, acest tău ocro- 
teşte în misterul lui, păstrăvii cu care noi, undițarii, am venit să ne luptăm » 


MIHAIL SADOVEANU 


«Lacul Roşu» 


Călătoria noastră a ajuns în punctul 
în care Carpaţii intră pe la nord în 
România ca nişte munţi întunecaţi. 
Curind, crestele lor se răsfiră, înconju- 
rind cîteva depresiuni pitoreşti. "Ţara 
Oaşului, Ţara Maramureşului şi "Ţara 
Dornelor sînt zimbetele care înviorează 
cea mai mare regiune muntoasă din țara 
noastră, cu o temelie ce depăşeşte în 
lăţime 130 kilometri. Pornind dinspre 
vest, la început, ne ies în cale culmile 
domoale ale Munţilor Oaşului, Gutiiului 
şi Ţibleşului, îmbrăcate cu păduri; năs- 
cute din clocotul unor vulcani de mult 
adormiţi, aceste culmi nu impresionează 
ci încîntă prin armonie. 

Citeva lacuri, unele naturale — ca cel 
de sub virful Mogoşa —, altele create 
în cadrul unor recente realizări hidro- 
tehnice — ca cel de pe Valea Firizei — 
aduc în peisajul dominat de verdele tare 


Cheile Bicazului, vestite prin frumuseţea sălba- 
tică, sînt străbătute de meandrele serpentinelor 


al pădurilor, culoarea cerului. Grupul 
de cabane de la Izvoare şi cabana Mogoşa 
din Munţii Gutiiului — cei mai cercetaţi 
de turişti — invită la popas atit vara, 
cit şi iarna, cînd zăpada este mai abun- 
dentă aici decît prin alte părţi. În satele 
de la poalele munţilor, turlele înalte ale 
vestitelor biserici maramureşene şi monu- 
mentalele porți sculptate demonstrează 
măiestria meşterilor locali, din tată în 
fiu lucrători la pădure sau minieri. 
Mai spre est, dincolo de Valea Sălă- 
uței şi de linia ferată Salva-Vişeu care 
leagă Maramureşul de Transilvania, îşi 
rinduiesc. piscurile Munţii Rodnei. Ei 
formează cel mai înalt masiv al Carpa- 
ților Orientali, între Buhăescu-Mare 
(2122 m), capătul lui vestic, şi Inău 
(2280 m), capătul estic, creasta menţi- 
nindu-se pe cca. 30 km în jurul altitu- 
dinii de 2000 m. Cel mai înalt virf al 


În lumea formelor fantastice 


di i 
Ceahlău in masivul 

Munţilor Rodnei, Pietrosul, depăşeşte 
cu puţin 2 300m şi este unul dintre munţii 
impresionanți ai lanțului carpatin. La sen- 
zaţia de forță şi de măreție contribuie 
abruptul nordic care se ridică deodată cu 
peste 1500 m deasupra Văii Vişeului şi 
localității Borşa, cuibărită la poalele sale. 

Mai uşor de parcurs decit creasta 
Făgăraşului, creasta Munţilor Rodnei, 
deşi nu la fel de spectaculoasă, este un 
traseu agreabil pentru o excursie cu 
cortul. Aici se găsesc aproape 20 de 
iezere, dintre care multe sclipesc în zănoa- 
gele sculptate de ghețarii de altădată; 
iezerul Buhăescului şi tăul Lala Mare de 
sub Inău, rivalizează cu vestitele iezere 
din Făgăraş şi Retezat. Pajiştile alpine au 
favorizat dezvoltarea păstoritului. Acesta 
are tradiţii vechi, păstrate de « păcu- 
rari > — cum sînt numiţi aici ciobanii, 
credincioşi portului şi obiceiurilor din 
străbuni. Primitori cu oaspeţii, ei aduc 


o notă de pitoresc în decorul aspru al 
muntelui. 


La poalele versantului nordic al Rod- 
nei, chiar pe şoseaua ce leagă Mara- 
mureşul cu Moldova, peste pasul Prislop 
se află complexul turistic Borşa. Locurile 
din jurul său, pline de poezie în orice 
anotimp, devin iarna un adevărat para- 
dis al schiorilor. Poienile din jurul com- 
plexului oferă pirtii admirabile chiar şi 
celor care îşi fac debutul în acest sport. 

Drumurile ce coboară din creasta 
Munţilor Rodnei duc către sud spre 
Valea Vinului, unde se apreciază din 
plin izvoarele de ape minerale, spre 
Singiorz-băi şi spre Tirlişua satul natal 
al lui Rebreanu, sau spre Hordou (azi 
George Coşbuc) unde s-a născut George 
Coşbuc. 

Către răsărit, dincolo de pasul Ro- 
tunda, Munţii Rodnei se continuă cu 
Munţii Suhardului, pomeniţi în urice 
din timpul domnitorului Alexandru cel 
Bun, care ajung pînă în depresiunea 
Dornelor. În jurul ei, culmile munţilor 
îmbie la drumeţie, căci peisajul pierde 


din severitate şi cîştigă în colorit. Peste 
tot susură izvoare, iar riurile învolbu- 
rate duc pe spinarea undelor plutele 
pornite din adincurile pădurilor. În 
poienile presărate cu flori, răsar casele, 
pe care patina vremii a pus o caldă 
nuanță roşietică. 

În împrejurimile renumitei stațiuni 
balneoclimaterice Vatra Dornei, invita- 
ţiile sînt numeroase pentru turişti. Spre 
sud-vest drumurile duc în Munţii Căli- 
mani, străjuiți de virful lor — Pietrosul 
(2102 m) — aflat pe creasta în semicere 
al unui vechi şi uriaş crater de vulcan. 
Masivul, cel mai înalt din grupa mun- 
ților vulcanici, cu o vegetație bogată, cu 
stîncării de forme curioase, este de ase- 
menea un teren turistic de exploatat, o 
tentație pentru cei care au epuizat pote- 
cile din ceilalți munţi ai țării. 

De la Vatra Dornei spre est, pornesc 
potecile ce duc în munţii din dreapta 
apei Bistriţei. Cutreieraţi în special de 
vînători şi pescari, ei atrag mai ales prin 

Cabana «7 Noiembrie» — loc 
de popas în drum spre culmile 
Ceahlăului — 


« Cel mai înalt dintre munţi este Ceahlăul, care, dacă ar fi intrat în basmele cele 
vechi, ar fi fost tot atît de vestit ca şi Olimpul, Pindul sau Pelias. . . 
Din virful său care se înalţă ca un turn se prăvale un pîrîu foarte limpede ce se nă- 
pusteşte cu mare larmă peste stînci abrupte Sena) 


DIMITRIE CANTEMIR 


«Descrierea Moldovei»> 

Lacul Sf. Ana — de origină vulcanică — atrage numeroși turişti 


piramida îndrăzneață a Pietrosului Dor- 
nelor (1794 m) în jurul căruia Bistriţa 
formează defileele intrate în legendă, 
datorită plutaşilor care înfruntă de 
veacuri dificultăţile Cheilor Bistriţei şi 
Toancelor. 

La nord de apa Bistriţei, îşi înalță 
silueta greoaie Giumalăul (1857 m), 
masiv cu spinări lungi, ce cad în trepte, 
cu văi adînci care îl brăzdează. În jurul 
vîrfului, locuri prielnice invită pe schiori, 
acoperindu-se iarna cu un covor gros 
de zăpadă. Giumalăul este legat direct 
de fratele său de la răsărit, Rarăul 
(1653 m), pe culmea căruia se poate 
ajunge şi din Valea Bistriţei (de la Chiril) 
şi din Valea Moldovei (de la Cimpu- 
lung Moldovenesc) cu automobilul. Alcă- 
tuit din calcare dure, el a păstrat un relief 
cu pereţii abrupți, care contrastează 
puternic cu măgurile împădurite din jur. 
Pietrele Doamnei, uriaşe turnuri mîndre 
între prăbuşurile din jur, Piatra Zim- 
brului, Popii Rarăului sînt principalele 

puncte de atracţie ale acestui munte. În 
imediata lui apropiere, pe muntele Todi- 
rescul (1492 m), codrul cu molizi secu- 
lari al Slătioarei aşteaptă pe iubitorii 
naturii virgine. 

Pentru a încheia cu munţii din nordul 
țării, rămine să amintim de obcinele 
Bucovinei, aşezate în şiruri paralele la 
nord de apa Moldovei şi de culmea 
Stînişoarei, munţi cutreieraţi în secolul 
trecut de Hogaş. 

În mijlocul ramurii moldovene a 
Carpaţilor, se ridică impunător Ceah- 
lăul. Muntele nu-i chiar atît de înalt pe 
cît pare, el atingînd doar altitudinea de 
1904 m. Impresionează însă datorită izo- 
lării sale între munceii din jur, aşa 
încît poate fi zărit de departe, de pe 
colinele din jurul Sucevei şi chiar de 
la Iaşi. 

Cunoscut din cele mai vechi timpuri 
şi locuit în parte, Ceahlăul poate fi pe 
drept numit muntele legendelor. De alt- 
fel el este primul munte intrat în litera- 


tura română o dată cu « Descrierea Mol- 
dovei » a lui Dimitrie Cantemir, 

Tot Ceahlăul este muntele pe care s-au 
făcut primele ascensiuni cunoscute — 
pînă acum — în istoria turismului nos- 
tru. În 1808, a urcat pe virful său învă- 
țatul mitropolit Veniamin Costache; 
în 1835, domnitorul țării Mihail Sturdza 
a ajuns pe la « Jgheabul lui Vodă » pe 
platoul Ceahlăului şi a dormit o noapte 
sub virful Toaca; în 1839 L-a vizitat aga 
Gh. Asachi, cel care în anul următor 
scria primul ghid turistic de munte: 
« ltinerariu la muntele Ceahlău sau 
Pion », în care descrierea muntelui este 
însoţită de cele mai răspindite legende 
ale sale. 

Alecu Russo şi Vasile Alecsandri au 
făcut şi ei excursii pe la poalele Ceahlă- 
ului la a cărui înălțime «trebue să te 
uiţi cu capul descoperit, că-ţi cade căciula 
de la sine-şi », cum spunea poetul de la 
Mirceşti. Mai aproape de zilele noastre, 
Alexandru Vlahuţă, Nicolae Gane, Emil 


Girleanu şi Mihail Sadoveanu au cutre- 
ierat şi ei Ceahlăul şi-au scris despre el 
pagini care au indemnat pe mulți să 
urce muntele. 

O impresionantă realizare a zilelor 
noastre, lacul de acumulare al hidrocen- 
tralei de la Bicaz, în oglinda căruia Ceah- 
lăul se priveşte cu mindrie, a contribuit 
la creşterea faimei acestui frumos munte. 
Şi dacă pînă de curind doar moldovenii 
ţineau să vadă răsăritul de soare de pe 
Ceahlău, astăzi potecile lui sînt asaltate 
de turişti din toată țara veniți să vadă 
« marea » de la Bicaz şi falnicul ei străjer. 

Urcuşurile pe Ceahlău, plecînd fie din 
satul ce-i poartă numele, fie dela Izvorul 
Muntelui, fie din Bicazul ardelean, nu 
sînt dintre cele mai uşoare drumuri de 
munte. Parcurgind cei peste 1000 de 
metri altitudine, care se lasă învinşi cu 
dificultate, priveliştea variată şi plină de 
poezie răsplăteşte efortul. Sub platou 
abrupturi impresionante, cu formele 
fantastice ale sutelor de ţancuri sculp- 

tate în conglomerate, alcătuiesc o lume 
cu totul aparte. Pe « poliţe », cum sînt 
numite aici brînele ce încing muntele, 
apar pilcuri de « crini» (zade) şi pajişti 
alpine zmălțuite de flori. Printre ele, în 
locurile cele mai prăpăstioase, apar şi 
steluțele catifelate ale « albumiţelor », 
cum numesc localnicii florile de colț. 

Dar Ceahlăul nu-i singurul popas ce 
se impune aici, în centrul Carpaţilor 
moldoveneşti. Urcuşul pe firul apei 
Bicazului, pe lingă marea fabrică de 
ciment — realizată în întregime de cons- 
tructorii români — şi pe lingă Piatra 
Corbului din legenda lui Alecu 
Russo, se sfirşeşte, după ce am trecut 
prin fantastica  despicătură a cheilor 
Bicazului creată de paloşul apelor şi al 
timpului, în cadrul de basm al Lacului 
Roşu în apropierea căruia se află stați- 
unea cu acelaşi nume. Sint locuri a 


Staţiunea balneoclimaterică Tușnad din defi- 
leul Oltului, în Munţii Harghita 

căror frumuseţe nu poate fi descrisă ci 
trebuie văzută. 

De la Lacul Roşu, cel cu fața sfişiată 
de trunchiurile împietrite ale molizilor 
înecaţi acum mai bine de un secol cînd, 
dintr-un cataclism, s-a născut această 
lacrimă a naturii, drumul continuă, peste 
o curmătură înaltă, în Transilvania, în 
depresiunile care despart Carpaţii Mol- 
dovei de căptuşeala lor vulcanică. Într-a- 
devăr, spre vest, ramura Carpaţilor Ori- 
entali este dublată pe toată lungimea ei 
de un lanţ de munţi vulcanici. El începe 
cu Munţii Oaşului, Gutiiului şi Ţible- 
şului pe care i-am întîlnit în nordul 
țării. În Călimani se înalță la peste 2000 
de metri, pentru ca apoi, dincolo de 
defileul pe care îl taie Mureşul între 
Topliţa şi Deda, să se continue cu Munţii 

Gurghiului şi Harghitei. 

Din acest lanţ vulcanic, cel mai lung 

din Europa, ţişnesc mănunchiurile izvoa- 


= Coborînd dintre turnurile Ciucaşului 

a naturii şi să păşească din nou pe pajişti 
alpine, acoperite cu covoare de smirdar 
ce par de jăratec în luna iunie. 

Masivii din Munţii Biîrsei — Piatra 
Mare şi Postăvarul — încheie călătoria 
noastră, îmbiindu-ne la un ultim popas. 
E] poate fi lung, căci şi unul şi celălalt 
oferă ispite le care nu se poate rezista. 
Să amintim cascadele de «La Şapte 
Scări », « Peştera de Ghiaţă », abruptul 
haotic din jurul Pietrei Scrise şi Cascada 
Taminei ce aparțin Pietrei Mari ca şi 


relor de ape minerale tămăduitoare care 
au determinat dezvoltarea unor stațiuni 
vestite ca Borsec, Sovata, Tuşnad. Cra- 
terele vulcanilor de mult adormiţi se 
pot ghici ici-colo, sub peria deasă a 
pădurilor. Uneori apar clar, ca la intra- 
rea Oltului în defileul de la Tuşnad, 
unde a rămas întreg un con, în mijlocul 
căruia s-a cuibărit singurul nostru lac 
vulcanic. Curiozitatea şi farmecul prive- 
liştii explică marele număr de vizitatori 
ai lacului Sf. Ana, pe malurile căruia se 
poate poposi acum la o cochetă cabană. 

Dincolo de defileul Oltului, la Tuş- 
nad, munţii se pierd în depresiunea Bra- 
şovului, care ocupă partea din interior 
a curburii Carpaţilor. În jurul ei, munții 
au încins o imensă horă. Prin pădurile 
Munţilor Vrancei şi Buzăului, potecile 
sînt străbătute mai mult de vinători. În 
Munţii Ciucaşului —o reeditare geolo- 
gică a Ceahlăului — turiştii au prilejul 
să-şi bucure privirile cu aceleaşi forme 
ciudate născute din inepuizabila fantezie 


Poiana Braşovului de sub Postăvarul, 
Stațiune cu renume internațional, cu 
hoteluri elegante, lac, pirtii de schi, 
teleferic. .. 

Carpaţii româneşti au locuri prielnice 
de popas pretutindeni. Cercul călătoriei 
noastre n-a putut însă oferi decit o 
impresie fugară a desfătării montane. 
Numai drumețţul pornit pe potecile 
înălțimilor, îndrăgostit de natură poate 
gusta din plin măreția frumuseţilor mun- 
ților noştri. 

